ഗോണ്ട്വാന മഴക്കാടുകൾ

ഓസ്ട്രേലിയയിലെ ന്യൂ സൗത്ത് വേൽസ്-ക്വീൻസ് ലാൻഡ് അതിർത്തിയിൽ വ്യാപിച്ച് കിടക്കുന്ന ഒരു മിതശീതോഷ്ണ മഴക്കാടാണ് ഗോണ്ട്വാന മഴക്കാടുകൾ. മുൻപ് ഇത് അറിയപ്പെട്ടിരുന്നത് മദ്ധ്യ-പൂർവ്വ സംരക്ഷിത മഴക്കാടുകൾ എന്നായിരുന്നു. ഇന്ന് ഒരു ലോക പൈതൃകകേന്ദ്രമാണ് ഈ വനം. ഗോണ്ട്വാന പ്രദേശം നിലനിന്നപ്പോഴും ഇവിടം വനമായിരുന്നു എന്നതിനാലാണ് ഈ പ്രദേശം ഗോണ്ട്വാന മഴക്കാടുകൾ എന്ന് അറിയപ്പെടാൻ തുടങ്ങിയത്. ഇവിടന്നു ലഭിച്ച ഫോസിൽ പഠനങ്ങളും ഈ വാദത്തെ ശരിവയ്ക്കുന്നതായിരുന്നു. പ്രതിവർഷം ഉദ്ദേശം രണ്ട്ദശലക്ഷം ആളുകളാണ് ഇവിടം സന്ദർശിക്കുന്നത്. അവലംബം